CELEX: 32017R1550
Language: hu
Date: 2017-07-14 00:00:00
Title: A Bizottság (EU) 2017/1550 felhatalmazáson alapuló rendelete (2017. július 14.) a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló (EU) 2016/1076 európai parlamenti és tanácsi rendelet melléklettel való kiegészítéséről

15.9.2017   
            
            
               HU
            
            
               Az Európai Unió Hivatalos Lapja
            
            
               L 237/57
            
         A BIZOTTSÁG (EU) 2017/1550 FELHATALMAZÁSON ALAPULÓ RENDELETE
   (2017. július 14.)
   a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló (EU) 2016/1076 európai parlamenti és tanácsi rendelet melléklettel való kiegészítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló, 2016. június 8-i (EU) 2016/1076 európai parlamenti és tanácsi rendeletre (1) és különösen annak 4. cikke (3) bekezdésére és 22. cikkére,
   mivel:
   
               (1)
            
            
               Az (EU) 2016/1076 rendelet alkalmazza a piacra jutásra vonatkozó szabályozásokat azon afrikai, karibi és csendes-óceáni államok (AKCS-államok) csoportjából származó termékek tekintetében, amelyek gazdasági partnerségi megállapodásokat (a továbbiakban: GPM-ek) létrehozó vagy azok létrehozásához vezető megállapodásokat kötöttek az EU-val.
            
         
               (2)
            
            
               Az egyrészről az Európai Unió és tagállamai, másrészről a SADC-GPM-államok közötti gazdasági partnerségi megállapodást (a továbbiakban: EU–SADC-GPM) ideiglenesen 2016. október 10-e óta alkalmazzák.
            
         
               (3)
            
            
               A Bizottság felhatalmazást kap arra, hogy az (EU) 2016/1076 rendelet 4. cikke (3) bekezdésének és 22. cikkének megfelelően felhatalmazáson alapuló jogi aktusokat fogadjon el e rendeletnek a Dél-Afrikából származó termékek Európai Unióba történő behozatalára alkalmazandó piacrajutási szabályozás meghatározásáról szóló melléklettel való kiegészítéséről, tekintve, hogy a kereskedelmi, fejlesztési és együttműködési megállapodás (a továbbiakban: KFE-megállapodás) vonatkozó kereskedelmi rendelkezéseit felváltották az EU–SADC-GPM idevágó rendelkezései,
            
         ELFOGADTA EZT A RENDELETET:
   1. cikk
   Az (EU) 2016/1076 rendelet kiegészül az e rendelet mellékletében foglaltak szerint a Dél-Afrikából származó termékek EU-ba történő behozatalára alkalmazandó piacrajutási szabályozást meghatározó V. melléklettel.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 185., 2016.7.8., 1. o.
   
   
      MELLÉKLET
      „
            V. MELLÉKLET
            
               A DÉL-AFRIKÁBÓL SZÁRMAZÓ TERMÉKEKRE VONATKOZÓ UNIÓS VÁMOK
            
            A Dél-Afrikából származó termékeket az SADC-GPM I. mellékletében a Dél-Afrika vonatkozásában meghatározott elbánásnak megfelelően, annak 24. cikke (2) bekezdése szerint importálják az EU-ba.
            E rendelet 9–20. cikke alkalmazandó Dél-Afrikára.
         ”